
Τα αποτελέσματα του πρώτου έτους του Παρατηρητηρίου Κλιματικής Αλλαγής παρουσιάζονται στα Χανιά

H ημερίδα «Παρατηρητήριο Προσαρμογής στην Κλιματική Αλλαγή της Περιφέρειας Κρήτης – Παρουσίαση Αποτελεσμάτων 1ου Έτους Υλοποίησης» θα πραγματοποιηθεί την Παρασκευή 11 Σεπτεμβρίου 2026, στο Κέντρο Αρχιτεκτονικής Μεσογείου (ΚΑΜ) στα Χανιά.
Η δράση γίνεται στο πλαίσιο του έργου «Περιφερειακός Μηχανισμός Υποστήριξης της Κρήτης για την Προσαρμογή στην Κλιματική Αλλαγή».

Σκοπός της ημερίδας είναι η επίσημη παρουσίαση των αποτελεσμάτων του πρώτου έτους υλοποίησης του έργου. Κατά τη διάρκεια της εκδήλωσης, εκπρόσωποι της Περιφέρειας Κρήτης και των συμβαλλόμενων Ακαδημαϊκών και Ερευνητικών Ιδρυμάτων θα παρουσιάσουν τα επιστημονικά ευρήματα, τα δεδομένα παρακολούθησης πεδίου, καθώς και τις στρατηγικές προτεραιότητες για την ενίσχυση της κλιματικής ανθεκτικότητας του νησιού.

Για εγγραφή στην ημερίδα, μπορείτε να πατήσετε εδώ (https://docs.google.com/forms/d/e/1FAIpQLSeKbaaPRmYTlzF6y_fpsaZVQmEaZmFsJIJAjISEVn2lM9JYTw/viewform). 

Η συμμετοχή του κοινού πραγματοποιείται αποκλειστικά διά ζώσης.

Το έργο χρηματοδοτείται από το Πράσινο Ταμείο, στο πλαίσιο του Χρηματοδοτικού Προγράμματος «Φυσικό Περιβάλλον και Κλιματική Ουδετερότητα 2024», Άξονας Προτεραιότητας 1 «Προστασία Φυσικού Περιβάλλοντος – Κλιματική Ουδετερότητα & Λοιπές Δράσεις».

